Projekts

2023.gada \_\_\_.\_\_\_\_\_\_\_\_\_\_\_\_\_\_ Nr.\_\_\_\_\_\_

(prot. Nr.\_\_\_ , \_\_\_\_.§)

**Par zemes vienības, kadastra apzīmējums**

**0500 001 0603, daļas nodošanu bezatlīdzības lietošanā**

Pamatojoties uz Pašvaldību likuma 4.panta pirmās daļas 4.punktu, 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, trešo daļu, trešo prim daļu, ceturto daļu,

ņemot vērā, ka zemes vienība ar kadastra apzīmējumu 0500 001 0603 (kadastra numurs 0500 001 0603), 4238 m2 platībā, ir reģistrēta Daugavpils pilsētas zemesgrāmatas nodalījumā Nr.100000584552 uz Daugavpils valstspilsētas pašvaldības (turpmāk – Pašvaldība) vārda, kurai bilances vērtība uz 2023.gada 25.oktobri ir 22909,00 EUR; zemes vienības stāvoklis ir apmierinošs un noteikts nekustamā īpašuma mērķis – izglītības un zinātnes iestāžu apbūve (kods 0901),

izskatot Daugavpils Universitātes 05.10.2023. iesniegumu “Par zinātnisko sadarbību” (reģistrēts Daugavpils valstspilsētas pašvaldības iestādē “Daugavpils pašvaldības centrālā pārvalde” (turpmāk – Centrālā pārvalde) ar Nr.1.2.-7/3069) ar lūgumu atļaut izvietot pārvietojamo laboratoriju kompleksu Daugavpils valstspilsētas pašvaldības iestādes "Latgales zoodārzs" (turpmāk - Latgales zoodārzs) teritorijā - 224 m2 platībā un Latgales zoodārza 12.10.2023. vēstuli “Par Daugavpils Universitātes mobilo laboratoriju kompleksa izvietošanu” (reģistrēts Centrālajā pārvaldē ar Nr.1.2.-7/3157) ar lūgumu atbalstīt Daugavpils Universitātes dīķa akvakultūras mobilo laboratoriju kompleksa izvietošanu Latgales zoodārza teritorijā,

ņemot vērā Daugavpils valstspilsētas pašvaldības domes (turpmāk – Dome) Īpašuma un mājokļu komitejas \_\_.\_\_.2023. atzinumu, Domes Finanšu komitejas \_\_\_.\_\_\_.2023. atzinumu, **Dome nolemj:**

1. Nodot bezatlīdzības lietošanā Daugavpils Universitātei, vienotās reģistrācijas Nr.2741000222, juridiskā adrese Daugavpils, Vienības iela 13 (turpmāk – Daugavpils Universitāte), Daugavpils valstspilsētas pašvaldības īpašumā esošo zemes vienības ar kadastra apzīmējumu 0500 001 0603 (turpmāk – Zemesgabals), daļu 224 m2 platībā, bez apbūves tiesības, saskaņā ar shēmu (pielikumā - izvietojuma shēma).

2. Centrālās pārvaldes Īpašuma pārvaldīšana departamentam sagatavot Zemesgabala daļas bezatlīdzības lietošanas līguma projektu, līgumā paredzot šādus nosacījumus:

2.1. Zemesgabala daļas lietošanas mērķis - pārvietojamo laboratoriju kompleksa izvietošana;

2.2. Zemesgabala daļa tiek nodota bezatlīdzības lietošanā līdz 2028.gada 31.decembrim;

2.3. Daugavpils Universitātei ir pienākums nodot Zemesgabala daļu Pašvaldībai, ja:

2.3.1. Zemesgabala daļa tiek izmantota pretēji tā nodošanas bezatlīdzības lietošanā mērķim;

2.3.2. līgums par Zemesgabala daļu nodošanu bezatlīdzības lietošanā tiek izbeigts pirms 2.punktā norādītā termiņa līgumā norādītajos gadījumos;

2.3.3. iestājies 2.punktā noteiktais termiņš.

2.4. Daugavpils Universitāte ir tiesīga izmantot Zemesgabala daļu tikai šī lēmuma 2.1.punktā paredzētajam mērķim un lietot to tā, lai nepasliktinātu tā stāvokli.

3. Pilnvarot Latgales zoodārza vadītāju noslēgt Zemesgabala daļas bezatlīdzības lietošanas līgumu ar Daugavpils Universitāti, kā arī nodrošināt komisijas izveidošanu Zemesgabala daļas nodošanai.

Pielikumā: Zemes vienības ar kadastra apzīmējumu 0500 001 0603, daļas 224 m2 platībā, izvietojuma shēma.

**Daugavpils valstspilsētas pašvaldības**

**domes priekšsēdētājs A.Elksniņš**